Neil Etheridge

pisi|Neil Etheridge (2018)
Neil Leonard Dula Etheridge (sündinud 7. veebruaril 1990 Londonis) on Inglismaa ja Filipiinide jalgpallur, kes mängib väravavahina Inglismaa esiliiga klubis Birmingham City ja Filipiinide jalgpallikoondises.

Etheridge sündis Londonis inglasest isa ja filipiinid päritolu ema lapsena. Ta hakkas jalgpalli mängima üheksa-aastaselt. 2003. aastal liitus ta Chelsea noorteakadeemiaga. Algselt mängis ta ründajana, kuid hakkas treeneri soovitusel väravavahiks."Etheridge's goal in between posts". Philippine Daily Inquirer. 13.5.2008. Vaadatud 6.12.2018

2006. aastal suundus ta Fulhami ja sõlmis klubiga profilepingu."20 July – Dream Come True". Fleet Hampshire News. Vaadatud 6.12.2018 Ainsa mängu Fulhami põhimeeskonnas tegi ta 14. detsembril 2012 UEFA Euroopa Liiga mängus Taani klubi Odense vastu. Hooajal 2012–13 oli ta laenul Inglismaa tugevuselt neljanda liiga klubis Bristol Rovers ja hooajal 2013–14 kolmanda liiga klubis Crewe Alexandra. Hooaeg 2014–15 möödus Oldham Athletius ja esiliiga klubis Charlton Athletic. Liigas õnnestus tal koosseisu pääseda ainult Charlton Athletici meeskonnas.

2015. aasta juulis sõlmis ta kolmanda liiga klubiga Walsall kahe aasta pikkuse lepingu."Ex-Chelsea, Fulham and Charlton keeper signs two-year deal with Walsall". Walsall Advertiser. Vaadatud 6.12.2018 Hooajal 2015–16 õnnestus tal esimest korda karjääri jooksul saada põhiväravavahiks, pidades liigas Walsalli meeskonnas 40 mängu.

2017. aasta mais sõlmis ta lepingu esiliigas mängiva Cardiff Cityga."Cardiff City sign Neil Etheridge and Nathaniel Mendez-Laing". BBC Sport. 30.5.2017. Vaadatud 6.12.2018 Ta sai kohe Cardiff City põhiväravavahiks ja aitas klubil Inglismaa esiliigas saada teise koha, millega kindlustati pääs Premier League'isse. Seejärel sõlmis ta Cardiff Cityga uue kolme aasta pikkuse lepingu."Azkals' goalkeeper Neil Etheridge further commits to Cardiff City". Fox Sports Asia. 30.6.2018. Vaadatud 6.12.2018 Debüüdi Premier League'is tegi ta 11. augustil 2018 mängus Bournemouthi vastu. Ta sai sellega esimeseks Filipiinide ja Kagu-Aasia jalgpalluriks, kes on Premier League'is väljakule pääsenud."Philippines goalkeeper Neil Etheridge blazing a trail for South East Asia in the Premier League". ESPN. 8.8.2018. Vaadatud 6.12.2018 Mängus Bournemouthi vastu tõrjus ta Callum Wilsoni penalti, kuid ei suutnud klubi päästa 0:2 kaotusest."Bournemouth 2–0 Cardiff City". BBC Sport. 11.8.2018. Vaadatud 6.12.2018 2019. aastal valiti ta Cardiff City aasta mängijaks.

2020. aasta septembris sõlmis ta nelja-aastase lepingu Birmingham Cityga."Neil Etheridge: Birmingham City sign Cardiff City goalkeeper". BBC Sport. 11.9.2020. Vaadatud 11.9.2020

Etheridge on mänginud korra Inglismaa kuni 16-aastaste koondises. Debüüdi Filipiinide jalgpallikoondises tegi ta 2008. aastal mängus Brunei vastu.

 Viited 

 Välislingid 

 Profiil Cardiff City F.C. kodulehel

Kategooria:Filipiinide jalgpallurid
Kategooria:Fulham FC mängijad
Kategooria:Charlton Athletic FC jalgpallurid
Kategooria:Cardiff City FC jalgpallurid
Kategooria:Birmingham City FC jalgpallurid
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:League Two mängijad
Kategooria:Sündinud 1990